Document ID: 32012D0136

РЕШЕНИЕ НА КОМИСИЯТА
от 29 февруари 2012 година
за създаване на обща инфраструктура в областта на езиковите ресурси и технологиите като консорциум за европейска научноизследователска инфраструктура (CLARIN ERIC)
(нотифицирано под номер C(2012) 1018)
(2012/136/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 723/2009 на Съвета от 25 юни 2009 г. относно правната рамка на Общността за консорциум за европейска научноизследователска инфраструктура (ERIC) (1), и по-специално член 6, параграф 1, буква а) от него,
като има предвид, че:
(1)
На 23 септември 2011 г. Чешката република, Дания, Германия, Естония, Съюзът за нидерландски език, Австрия и Нидерландия заявиха пред Комисията искането си за създаване на обща инфраструктура в областта на езиковите ресурси и технологиите като консорциум за европейска научноизследователска инфраструктура (наричана по-долу „CLARIN ERIC“).
(2)
Нидерландия представи декларация, признаваща CLARIN ERIC като международна организация по смисъла на член 143, параграф 1, буква ж) и член 151, параграф 1, буква б) от Директива 2006/112/ЕО на Съвета от 28 ноември 2006 г. относно общата система на данъка върху добавената стойност (2) и като международна организация по смисъла на член 23, параграф 1, второ тире от Директива 92/12/ЕИО на Съвета от 25 февруари 1992 г. относно общия режим за продукти, подлежащи на облагане с акциз, и държането, движението и мониторинга на такива продукти (3), считано от датата на неговото създаване.
(3)
В съответствие с член 5, параграф 2 от Регламент (ЕО) № 723/2009 Комисията оцени заявлението и заключи, че то отговаря на изискванията, установени от посочения регламент.
(4)
Мерките, предвидени в настоящото решение, са в съответствие със становището на комитета, създаден съгласно член 20 от Регламент (ЕО) № 723/2009,
ПРИЕ НАСТОЯЩОТО РЕШЕНИЕ:
Член 1
1. С настоящото се създава консорциум за европейска научноизследователска инфраструктура за обща инфраструктура в областта на езиковите ресурси и технологиите, наречен CLARIN ERIC.
2. Уставът на CLARIN ERIC, приет от неговите членове, е приложен към настоящото решение.
Член 2
Адресати на настоящето решение са държавите-членки.
Съставено в Брюксел на 29 февруари 2012 година.

Labels: 16
5
7
12
18